श्रीनगर। जम्मू-कश्मीर के अनंतनाग में बुधवार सुबह मुठभेड़ में मारे गए दोनों आतंकियों को सुरक्षा बलों के लिए बड़ी कामयाबी माना जा रहा है। मारे गए आतंकियों की पहचान शीर्ष हिज्बुल कमांडर अल्ताफ अहमद डार उर्फ अल्ताफ कचरू व उसके सहयोगी उमर राशिद के रूप में हुई। अल्ताफ अहमद डार उर्फ कचरू बुरहान वानी का करीबी भी था। हिज्बुल मुजाहिद्दीन का ये आतंकी कुलगाम में डिस्ट्रिक्ट कमांडर के रूप में कई वर्षों से सुरक्षा बलों को निशाना बना रहा था।